《齐天乐五十首 其十五》
清代·端木埰

莫天初觉斜阳速，疏林晚烟旋起。玉宇澄晖，丝云敛影，浣出长空清翠。

寒蜺未已，又落叶纷纷，乱敲窗纸。饱饭黄昏，晚菘新稻足珍味。

西风吹处渐老，夜堂人坐久，清绝秋气。帘护华香，砧催木业，又近重阳节至。

中庭似水。有明月当阶，暗蛩吟砌。点检青编，短檠书味美。

作者简介：清江苏江宁人，字子畴。同治间年四十余，始以优贡疏荐内阁中书，光绪间官至侍读。性兀傲不与时俗。卒年七十三。有《名文勖行录》、《赋源楚辞启蒙》及诗文词笔记等。